పిఎస్‌ఎల్‌వి-సీ30 ఉపగ్రహ వాహకనౌక
పిఎస్‌ఎల్‌వి-సీ30 ఉపగ్రహ వాహకనౌక ను భారతీయ అంతరిక్ష పరిశోధన సంస్థ ఇస్రో తయారు చేసిన 31వ పిఎస్‌ఎల్‌వి ఉపగ్రహ ప్రయోగ వాహకనౌక. ఈ ఉపగ్రహ వాహక నౌక ద్వారా ఆస్ట్రోశాట్ అనే ఉపగ్రహాన్ని 2015 సెప్టెంబరు 28, సోమవారం ఉదయం సరిగా 10:00 గంటలకు, ఆంధ్ర ప్రదేశ్ లోని నెల్లూరు జిల్లా శ్రీహరికోట లోని సతీష్ ధావన్ అంతరిక్ష ప్రయోగ కేంద్రంలోని మొదటి లాంచ్‌ప్యాడ్ నుండి విజయవంతంగా ప్రయోగించారు. అంతకుముందు అనుకున్నవిదంగా అస్ట్రోశాట్ ఉపగ్రహంతో పాటు విదేశాలకు చెందిన 6 ఉపగ్రహాలను కూడా కక్ష్యలో ప్రవేశపెట్టారు. పిఎస్‌ఎల్‌వి-సీ30 ఉపగ్రహ వాహకనౌక ప్రయోగానికి సంబంధించి శనివారం (27. 09-2015) ఉదయం 8 గంటలకు కౌంట్‌డౌన్ ప్రారంభమైంది. 25. 32 నిమిషాల్లో ప్రయోగాన్ని పూర్తిచేసే విధంగా లాంచ్‌ రిహార్సల్స్ నిర్వహించారు.
ఓషన్‌శాట్-2 ఉపగ్రహం
ఓషన్ శాట్-2 ఉపగ్రహాన్ని ఇస్రో తయారు చేసిన పిఎస్ఎల్‌వి-సీ14 అనే ఉపగ్రహప్రయోగ వాహకనౌక ద్వారా, ఆంధ్రప్రదేశ్, నెల్లూరు జిల్లా, శ్రీహరికోటలో ఉన్న సతీష్ ధావన్ అంతరిక్ష ప్రయోగకేంద్రం నుండి 2013, సెప్టెంబరు 23 న ఉదయం 11.51 గంటలకు ప్రయోగించారు. ఉపగ్రహాన్ని నిర్దేశితకక్ష్యలో ప్రవేశపెట్టుటకు పట్టిన సమయం 1200 సెకన్లు. ఓషన్ శాట్-2 ఉపగ్రహంతో పాటు ఆరు యురోపియన్ నానో ఉపగ్రహాలను కూడా కక్ష్యలో ప్రవేశపెట్టారు. ప్రయోగ సమయంలో ఓషన్ శాట్-2 ఉపగ్రహం బరువు 960కిలోలు. మిగిలిన ఆరు నానో ఉపగ్రహాల మొత్తం బరువు 20 కిలోలు. అందులో 4 ఉపగ్రహాల బరువు, ఒక్కొకటి ఒక కిలో కాగా, మిలిన రెండు ఉపగ్రహాలు ఒక్కొక్క దాని బరువు 8 కిలోలు. ఓషన్ శాట్-2 ఉపగ్రహాన్ని 720 కిలోమీటర్ల ఎత్తులో సూర్యానువర్తన కక్ష్యలో (sun-synchronous orbit (SSO) లో ప్రవేశపెట్టారు.